Source: http://mikkeli.cloudnc.fi/fi-FI/Toimielimet/Kaupunginhallitus/Kokous_292019/Valtuustoaloite_kiinteisto_ja_ulkoalueen(23124)
Timestamp: 2019-09-15 13:01:05+00:00
Document Index: 12357806

Matched Legal Cases: ['§ 343', '§ 326', '§ 327', '§ 328', '§ 329', '§ 330', '§ 331', '§ 332', '§ 333', '§ 334', '§ 335', '§ 336', '§ 337', '§ 338', '§ 339', '§ 340', '§ 341', '§ 342', '§ 344']

Valtuustoaloite kiinteistö- ja ulkoalueenhoidon yhdistämisestä | Mikkeli
Kokous 2.9.2019
Valtuustoaloite kiinteistö- ja ulkoalueenhoidon yhdistämisestä
Kaupunginhallitus, kokous 2.9.2019
§ 343 Valtuustoaloite kiinteistö- ja ulkoalueenhoidon yhdistämisestä
MliDno-2019-1646
Kaupunginvaltuusto, 26.8.2019
Valtuutettu Jarno Strengell ym. esittivät 26.8.2019 valtuustoaloitteenaan otsikkoasiasta seuraavaa:
"ESITYS:
Me allekirjoittaneet esitämme, että Mikkelin kaupungin kiinteistöhoito- ja kiinteistön ulkoalueiden hoito, yhdistetään 2019 tarjouskilpailussa yhdeksi sopimukseksi. Uusi sopimuskausi alkaa 1.10.2020.
Mikkelissä lukuun ottamatta Ristiinaa, kiinteistönhuolto on jaettu 2-osaan, ulkoalueidenhoito on toisella ja sisätyöt toisella toimijalla. Tämä toimintamalli ei ole tavallisin tapa toimia, eikä kiinteistöhoidollisesti tehokkain tai ympäristöystävällisin. Lisäksi kiinteistöjen ulkohoito on yhdistetty katujen ja puistojen kunnossapitourakoihin, unohtaen ettei esimerkiksi katuja aurata samanlaisella kalustolla kuin pihoja. Huomioitavaa on, että piha-alueiden ja katualueiden kunnossapidolla on eri laatuvaatimukset.
Tehokkaampaa on toimia perinteisemmällä mallilla, jossa kiinteistönhuollon toimenpideraja kulkee kiinteistön tontin rajassa. Tämä malli on yleisemmin käytössä ja kiinteistön käyttäjille helpompi ymmärtää, kun palvelun tuottajia ei ole useita ja toimija hoitaa kaikki ”talonmiehen työt”. Myös vastuu ja työnjako asiat on helpompi selvittää, kun kaikki kuuluu yhdelle toimijalle koko kiinteistössä.
Ristiinan mallista, jossa yksi urakoitsija hoitaa kiinteistö- ja ulkotyöt on tullut positiivista palautetta.
Mikkelin kiinteistö-, viheralue- ja katujen kunnossapitovalvonnan pitäisi tehdä nykyistä tiiviimpää yhteistyötä, jotta työn laatu olisi kaikilla osa-alueilla kiitettävää.
Tämän aloitteen sisältö perustuu paikallisten kiinteistöhoitoammattilaisten- ja yrityksen palautteeseen.
ALOITTEEN ALLEKIRJOITTANEET
Jarno Strengell
Tapani Korhonen, Reijo Hämäläinen, Jaana Vartiainen,
Arto Seppälä, Hannu Tullinen, Jatta Juhola,
Paavo Barck, Ulla Leskinen, Satu Taavitsainen,
Hanne Vainio, Petri Tikkanen"
Kaupunginhallitus päättää lähettää aloitteen asumisen ja toimintaympäristön palvelualueen valmisteltavaksi. Lisäksi kaupunginhallitus päättää,​ että vastaus aloitteeseen tulee käsitellä kaupunginhallituksessa viimeistään joulukuussa 2019.
§ 326 Kokouksen laillisuus ja päätösvaltaisuus
§ 327 Pöytäkirjan tarkastus
§ 328 Ilmoitusasiat
§ 329 Otto-oikeus/lautakuntien/viranhaltijoiden päätökset
§ 330 Kaakkois-Suomen Ammattikorkeakoulu Oy:n johdon vierailu 2.9.2019
§ 331 Rantakylän yhtenäiskoulun kivikoulun korjaustyöt
§ 332 Etelä-Karjalan ja Etelä-Savon yhteistyö matkailun yhteismarkkinoinnissa − Saimaa sopimus II vuosille 2020−2025
§ 333 Myyntitarjous Suur-Savon Sähkön osakkeista / Rantasalmen kunta
§ 334 Oikaisuvaatimus - tontin 491-31-100-1 vuokraaminen, Orijärven rantatie 1
§ 335 Ei julkinen
§ 336 Mikkelin kaupunginhallituksen lausunto valtiovarainminiseriölle hallituksen esityksen luonnoksesta laiksi kuntalain 142 ja 144 §:n muuttamisesta
§ 337 Etelä-Savon Energia Oy:n konsernilaina
§ 338 Anttolan ja Ristiinan luontomatkailun keskuksen hankesuunnitelma
§ 339 Valtuustoaloite liikuntamahdollisuuksien parantamiseksi ja turvaamiseksi koko Mikkelin alueella
§ 340 Valtuustoaloite Mikkelin kaupungin liikuntatilat ilmaiseksi alle 18-vuotiaiden käyttöön
§ 341 Valtuustoaloite: Mikkeliin parkour-alueita
§ 342 Valtuustoaloite merkittyjen maastopyöräilyreittien saamiseksi Mikkeliin
§ 344 Muut asiat, kaupunginhallitus